Ντούλσε Μαρία

Η Ντούλτσε Μαρία (Ντούλσε Μαρία Εσπινόσα Σαβινιόν, Dulce María Espinosa Saviñón, γενν. 6 Δεκεμβρίου 1985) είναι Μεξικάνα ηθοποιός, τραγουδίστρια και συνθέτρια. Τον Οκτώβριο του 2009 υπέγραψε συμβόλαιο με την Universal Music και έβγαλε το πρώτο της σόλο άλμπουμ, "Extranjera", που το πρώτο του μέρος κυκλοφόρησε το Νοέμβριο του 2010 και το δεύτερο μέρος τον Φεβρουάριο του 2011.

 Η Ντούλσε γεννήθηκε στις 6 Δεκεμβρίου του 1985 στην πόλη του Μεξικού με γονείς τους Φερνάντο Εσπινόζα και Μπλάνκα Σαβινιόν, η οποία είναι δασκαλά. Έχει δύο μεγαλύτερες αδερφές, την Μπλάνκα Ιρέρι και την Κλάουδια. Είναι μακρινή ανηψιά της διάσημης ζωγράφου Φρίντα Κάλο. Από παιδί ξεκίνησε να κάνει τηλεοπτικές διαφημίσεις. Το 1983, στα 8 της χρόνια πήρε μέρος στο Plaza Sesamo, τη μεξικανική έκδοση του Sesame Street. Αργότερα έλαβε μέρος στο El Club de Gaby και συμμετείχε σε διάφορα αφιερώματα στο κανάλι Mexican Discovery Kids. Ξεκίνησε να παίζει σε σαπουνόπερες της Televisa αλλά ανακάλυψε ότι το αληθινό της πάθος είναι το τραγούδι. Το 1996 μπήκε στο μεξικανικό γκρούπ K.I.D.S.. Ήταν πολύ δημοφιλές στα παιδιά του Μεξικού και κυκλοφόρησαν δύο singles, La mejor de tus sonrisas και Prende el switch. Το 1999 η Ντούλσε αποφασίζει να φύγει από το γκρουπ για προσωπικούς λόγους. Μετά την αποχώρησή της από τους K.I.D.S., η Ντούλσε και το αγόρι της Daniel Habif, ο οποίος ήταν και εκείνος μέλος των K.I.D.S., αποφασίζουν να φτιάξουν το δικό τους γκρούπ ονομαζόμενο D&D. Ηχογράφησαν πέντε τραγούδια αλλά για άγνωστους λόγους χώρισαν. Στις αρχές του 2000, η Ντούλσε αντικατέστησε την Angie στους Jeans, ένα θηλυκό λάτιν ποπ γκρουπ. Αποχώρισε μετά από δύο χρόνια λόγω προβλημάτων διαχείρισης. Η Ντούλσε ξεκίνησε να παίζει σε τηλενουβέλες και τελικά έγινε ένα από κυριότερα μέλη του Rebelde. Η επιτυχία του Rebelde γέννησε τους RBD. Οι RBD ηχογράφησαν 9 δίσκους σε ισπανικά, πορτογαλικά και αγγλικά. Έχουν πουλήσει πάνω από 20 εκατομμύρια άλμπουμ παγκοσμίως και έχουν περιοδεύσει σε ολόκληρο το Μεξικό, τη Νότια Αμερική, τη Σερβία, τη Ρουμανία, τις Ηνωμένες Πολιτείες Αμερικής και την Ισπανία. Στις 15 Αυγούστου του 2008 οι RBD αφήνουν ένα μήνυμα στους φανς τους λέγοντάς τους ότι θα χωρίσουν. Έκαναν την τελευταία τους παγκόσμια περιοδεία ονομαζόμενη Gira Del Adios World Tour η οποία τελείωσε το 2008. Στις 25 Νοεμβρίου η Ντούλσε συνεργάστηκε με τον Tiziano Ferro και την Αναΐ σε ένα τραγούδι που ονομάζεται "El Regalo Mas Grande". Μετά την διάλυση των RBD, η Ντούλσε υπέγραψε με την Universal Music και ανακοίνωσε ότι θα ξεκινήσει η εγγραφή του δίσκου το 2009 ως σόλο καλλιτέχνης πια. Το 2009 ηχογράφησε δύο τραγούδια για τη novela Verano de Amor, ονομαζόμενα Verano και Déjame Ser που συνέγραψε μαζί με τον Carlos Lara. Ακόμη, συνεργάστηκε με τον Akon στο ρεμίξ του τραγουδιού Beautiful. Αργότερα εκτέλεσαν το τραγούδι αυτό μαζί σε μια συναυλία του ράδιο Los 40 Principales. Στις 17 Μαΐου κυκλοφόρησε το πρώτο σόλο single ονομαζόμενο "Inevitable". Το βίντεο κλιπ βγήκε στις 24 Μαΐου, δείχνει την Ντούλσε να έχει δέσει έναν άντρα σε μια καρέκλα και να του τραγουδάει, σε μια εγκαταλελειμμένη αποθήκη. Το βίντεο ήταν σε σκηνοθεσία του αργεντινού σκηνοθέτη Francisco d'Amorim Lima. Το cd Extranjera είχε αρχικά οριστεί να κυκλοφορήσει στις 7 Σεπτεμβρίου, αλλά η ημερομηνία κυκλοφορίας του άλλαξε, λόγω καταγραφής κάποιων νέων κομματιών. Τότε το άλμπουμ τέθηκε να κυκλοφορήσει στις 9 Νοεμβρίου με τη Ντούλσε να ανακοινώνει στο twitter: Έχουμε περισσότερες εκπλήξεις για σας παιδιά, να είστε υπομονετικοί". Η έκπληξη ήταν ότι ο δίσκος επρόκειτο να διαιρεθεί σε δύο κομμάτια: Extranjera Primera Parte, με 7 τραγούδια, συμπεριλαμβανομένου του hit Inevitable & Extranjera Segunda Parte με 10 τραγούδια και ένα DVD με έξτρα υλικό από συναυλία στην πρεμιέρα του άλμπουμ. Στην πρεμιέρα, η Ντούλσε ανακοίνωσε το δεύτερο single της Ya No, το οποίο θα είναι στο δεύτερο μέρος του άλμπουμ που θα κυκλοφορήσει τον Φεβρουάριο του 2011. Το τραγούδι είναι μια διασκευή από το άλμπουμ Amor Prohibido της Selena και άρχισε να παίζει στα ραδιόφωνα στις 16 Νοέμβρη του 2010. Στις 14 Ιανουαρίου κυκλοφόρησε ένα preview του βίντεο κλίπ Ya No δείχνοντάς την με τρεις αλλαγές ρούχων, και στην τελευταία σκηνή να τσακώνεται με το αγόρι της. Το βίντεο κλιπ θα κυκλοφορήσει στις 14 Φεβρουαρίου. Άλμπουμ Extranjera (2011) Sin Fronteras (2014) DM (2017) Origen (2021) Singles (2021) - Te Daría Todo (Remastered) (2021) - Lo Que Ves No Es Lo Que Soy (2020) - Me Fui (2017) - Rompecorazones (2017) - Volvamos (featuring Joey Montana) (2017) - No Sé Llorar (2014) - Ο Lo Haces Tú Ο Lo Hago Yo (2014) - Antes Que Ver El Sol (2014) - Lágrimas (2011) - Ingenua (2010) - Ya No (2010) - Inevitable (2009) - Déjame ser (2009) - El veranoΣυνεργασίες (2021) - Amigos Con Derechos (με την Marilia Mendonça) (2021) - Ela Tá Movimentando (με τον Kevin O Chris) (2019) - Los Caminos De La Vida (με τον Alexander Acha) (2014) - No Regresa Más (με τον Henry Mendez) (2013) - Wake Up Beside Me (με τον Basshunter) (2012) - Te Sigue Esperando Mi Corazón (με τον Rio Roma) (2010) - Navidad Navidad (με τους Chino & Nacho) (2010) - Inevitable (με τους J-King και Maximan) (2010) - Inevitable (με τον Juan Magan) (2009) - Beautiful (με τον Akon) (2009) - El Regalo Màs Grande (με τους Tiziano Ferro και Anahí) (2014) - Dulce Amargo - Recuerdos de una adolescente (2007) - Dulce Amargo Official Website Επίσημη ελληνική ιστοσελίδα IMDB-Internet Movie Database Twitter Instagram Official Facebook Page